BAB 1. MASALAH KAJIAN 1.1 Pengenalan. Bab ini membincangkan latar belakang kajian, penyataan masalah mengenai penggunaan CD-ROM Buku Teks atau pun lebih dikenali sebagai "courseware" dan Bahasa Melayunya "koswer". Apa yang kita ketahui , sejak daripada tahun 2003, mata pelajaran matematik dan sains diajar dalam Bahasa Inggeris. Pihak kementerian dengan kerjasama Pusat Perkembangan Kurikulum (PPK) telah menghasilkan buku teks matematik Tahun satu dan Tingkatan satu dalam Bahasa Inggeris. Pelaksanaan pengajaran dan pembelajaran matematik dalam Bahasa Inggeris ini telah membawa satu perubahan yang besar dalam era pendidikan negara kita. Pelbagai jenis koswer yang difikirkan sesuai telah dibina sebagai alat bantu mengajar dalam mata pelajaran matematik .Dengan adanya koswer ini, maka guru dapat melaksanakan sesi pengajaran dan pembelajaran matematik dengan lebih mudah dan lebih yakin lagi. Apa yang kita semua dapat lihat pada isi kandungan koswer ini, ia adalah bersesuaian dengan tajuk dan kemahiran yang akan disampaikan. Bab ini juga membincangkan soalan kajian yang wujud sebelum ini dan kesignifikan kajian dengan menghuraikan kepentingan kajian. 1.2 Latar Belakang Kajian Kemunculan teknologi multimedia dalam pendidikan akhir-akhir ini sangat memberangsangkan. Kehadiran media ini mampu mengembangkan potensi anak didiknya secara optimal dan menjadikan proses pengajaran dan pembelajaran menjadi lebih berkesan. Walaupun begitu , kita semua adalah sedia maklum bahawa tidak ada satu media yang sempurna dan boleh memenuhi semua keperluan. Oleh itu, kita mestilah berusaha semaksimum mungkin untuk menjadikan persekitaran kita menjadi media yang dapat mengoptimakan kemampuan kita. Penggunaan teknologi multimedia merupakan alternatif 1
yang tepat pada saat ini kerana multimedia dapat menyentuh seluruh media pendidikan dalam satu perisian. Pelbagai perisian telah diwujudkan dalam mempelbagaikan kaedah pengajaran dan pembelajaran. Antaranya ialah Macromedia Flash, Geometri's Sketchpad, Autorgraf dan sebagainya. Pada masa kini, sekolah-sekolah disaran mengintergrasikan penggunaan perisian-perisian yang bersesuaian di dalam kurikulum, khasnya dalam mata pelajaran matematik, sama ada sekolah menengah mahu pun sekolah rendah. Pengajaran dan pembelajaran matematik hendaklah merupakan suatu pengalaman yang seronok dan mencabar bagi semua murid. Untuk tujuan ini penggunaan pelbagai teknik pengajaran dan pembelajaran serta latihan yang berperingkat, bermakna dan sesuai dengan kebolehan, pengalaman dan minat pelajar perlu diambil kira. Perhatian juga perlu diberi kepada daya dan gaya pembelajaran yang berbeza di kalangan pelajar. Salah satu masalah yang dihadapi dalam pengajaran-pembelajaran mata pelajaran matematik di sekolah menengah adalah bagaimana guru dapat membantu pelajar membina pengetahuan matematik serta memahami konsep matematik melalui soal-jawab dan aktiviti inkuiri dalam persekitaran pembelajaran yang mirip kepada amalan kehidupan seharian. Pengajaran dan pembelajaran sebegini yang berasaskan kepada konsep konstruktivisme dialektik di mana pembelajaran berlaku melalui pengalaman sebenar dan pelajar boleh diberi sokongan melalui program multimedia yang mempunyai komponen-komponen konteks sebenar dan aktiviti sebenar. Bahan pengajaran dan pembelajaran berunsur multimedia interaktif mampu bertindak sebagai suatu alat kognitif untuk mencetuskan proses pembelajaran, pemikiran kritis dan kreatif, penyelesaian masalah dan pembelajaran. Koswer yang dibina dan dibekalkan oleh pihak kementerian dapat dipersembahkan dalam pelbagai bentuk media, teks, suara, imej, grafik dan animasi. Oleh itu ia dapat menarik minat pelajar berbanding buku yang bersifat kaku. Penggunaan animasi komputer dapat memudahkan pelajar mengulangi tugasan yang diberi beberapa kali sehingga pelajar dapat memahami konsep nombor. Animasi juga dapat membantu pelajar membuat visualisasi tersebut dan memudahkan tugas pembelajaran ini. Serta berfungsi untuk menghubungkait pengetahuan yang baru dengan pengetahuan lampau pelajar . 2
Selain itu, kewujudan perisian ini juga diharap dapat menyenangkan pengajaran guru, dimana guru tidak perlu mengulangi penerangan sekiranya pelajar tidak memahami apa yang diajar. Ini kerana mereka boleh melihat berulangkali sehingga faham. Multimedia juga memberikan motivasi untuk belajar, memberikan penjelasan yang lebih berkesan dan lengkap terhadap sesuatu permasalahan. Ia juga memudahkan pelajar mengulangkaji, mengadakan latihan dan mengukur kemampuan kerana multimedia membolehkan pelajar untuk berinteraktif dengan pakej pembelajaran. 1.3 Penyataan Masalah Setiap kali apabila kita melihat pelajar kita di dalam kelas, kita dapati ada pelajar yang kurang minat terhadap matematik. Mereka juga menghadapi masalah dalam kemahiran pembundaran nombor. Melalui kajian - kajian pendidikan yang terdahulu, didapati bahawa antara sebab pelajar tidak berminat mengikuti pelajaran dalam kelas disebabkan corak dan pola pengajaran guru yang membosankan mereka .Ia juga kerana kebanyakan guru menggunakan strategi pengajaran konvensional secara " chalk and talk" iaitu secara kuliah tanpa sebarang bahan bantu mengajar kecuali kapur dan papan hitam .Teknik pengajaran dan pembelajaran kini seharusnya seiring dengan perubahan dan kebangkitan era teknologi maklumat yang melibatkan penggunaan teknologi yang canggih dan terkini seperti komputer, perisian dan aplikasinya. Matematik merupakan satu mata pelajaran yang dikelasifikasikan sebagai sukar. Kesukaran ini adalah kerana pelajar tidak memahami ayat matematik. Pelajar yang mahir membaca ayat matematik akan dapat memahami masalah matematik dengan baik (Erickson, 1999; Boaler, 1998). Penggunaan perisian komputer dipercayai akan dapat membantu pelajar memahami sesuatu dengan lebih mudah dan juga lebih mendalam lagi. Ini disebabkan sesetengah maklumat yang disampaikan dengan menggunakan komputer tidak dapat disampaikan melalui buku memandangkan maklumat yang dipersembahkan melalui komputer boleh bergerak dan digambarkan dalam dua dimensi dan tiga dimensi. 3
1.4 Objektif Kajian 1) Menentukankan keberkesanan penggunaan koswer pembundaran terhadap peningkatan minat pelajar. 2) Menentukan keberkesanan penggunaan koswer pembundaran terhadap prestasi pelajar. 1.5 Tujuan Penggunaan koswer ini adalah bertujuan untuk mempelbagaikan teknik pengajaran dan pembelajaran Matematik tingkatan satu khususnya dalam tajuk "Nombor -Pembundaran". koswer tersebut dapat menjelaskan konsep "Nombor" dengan jelas di samping selaras dengan kurikulum KBSM dan Falsafah Pendidikan Negara. Tujuan penggunaan koswer ini adalah seperti berikut : i) Mempelbagaikan cara pembelajaran Matematik tingkatan satu khususnya tajuk " Nombor- Pembundaran". ii) Mengukuhkan pemahaman pelajar tentang nombor. iii) Membolehkan pelajar menjalankan pembelajaran dan penilaian kendiri melalui soalan latihan pada akhir tajuk pembelajaran. 1.6 Soalan Kajian Secara khususnya, skop kajian adalah menjurus kepada beberapa persoalan seperti berikut : 1) Adakah pengajaran dan pembelajaran menggunakan koswer dapat menarik minat pelajar dalam mata pelajaran matematik ? 2) Adakah penggunaan koswer memberi kesan terhadap prestasi pelajar ? 1.7 Signifikan Kajian Pembelajaran berbantukan komputer dapat memudahkan sesuatu pembelajaran kerana Pembelajaran berbantukan komputer menyediakan satu persekitaran pembelajaran baru untuk pelajar. Ini disebabkan sesuatu topik disampaikan dengan lebih menarik berbandingkan 4
tulisan dan kuliah yang ada kalanya tidak diminati oleh pelajar. Penggunaan koswer diharapkan dapat memainkan peranan untuk menjadikan matematik sebagai suatu mata pelajaran yang menarik dan bukannya suatu mata pelajaran yang membosankan. Perisian multimedia bagi mata pelajaran matematik tingkatan satu boleh digunakan oleh guru-guru sebagai asas untuk mengajar subjek ini di sekolah. Ia juga boleh digunakan untuk mempertingkatkan tahap kefahaman pelajar mengikut keupayaan masing-masing. Maklumat yang disampaikan adalah mengikut tahap yang bersesuaian dengan kebolehan pelajar. Pelajar belajar mengikut kemampuan sendiri seperti bagi pelajar cerdas dapat memahaminya dengan cepat dan bagi pelajar yang kurang cerdas dapat memahaminya secara beransur-ansur. Penggunaan bahan pengajaran ini akan dapat mengurangkan beban kerja guru dalam proses pengajaran. Ia juga diharapkan akan dapat mendorong guru-guru matematik agar berfikir semula atau membuat refleksi terhadap pengajaran dan lebih mendalami matematik. 1.8 Batasan Kajian Kajian ini terbatas kepada para pelajar tingkatan satu di salah sebuah sekolah menengah di daerah Penampang dalam masa enam minggu sahaja. Kajian ini dikaji melalui kajian tindakan dengan menggunakan ujian pra sebelum pengajaran dan pembelajaran menggunakan koswer dilaksanakan dan ujian pos dilaksanakan di akhir minggu keenam. Baorang soal selidik diberikan diakhir minggu keenam. Ini bertujuan agar mereka dapat menilai serta memberi komen terhadap bahan yang digunakan dari segi keberkesanan koswer , kesesuaian penggunaannya dengan topik, sama ada dapat menarik minat pelajar dan memberi beberapa cadangan yang membina. Akhir sekali pengkaji akan membuat perbandingan markah ujian pra dan ujian pos responden untuk melihat keberkesanan koswer terhadap prestasi pelajar dan untuk melihat pembandingan sama ada terdapat peningkatan prestasi di kalangan pelajar yang terlibat. Oleh kerana kajian ini hanya dijalankan untuk satu kelas pelajar tingkatan satu di salah sebuah sekolah menengah di daerah Penampang, Sabah dan jangka masa pelaksanaan juga hanya enam minggu maka ia tidak boleh mewakili keputusan untuk semua pelajar yang lain. 5
1.9 Takrifan Istilah Istilah-istilah yang digunakan dalam kajian ini bolehlah ditakrif seperti berikut : 1.9.1 Couseware / koswer Satu perisian yang dibangunkan untuk program pendidikan. 1.9.2 Pengajaran dan Pembelajaran Pengajaran adalah segala yang berkaitan dengan mengajar seperti cara atau sistem mengajar dan penyampaian pengetahuan kepada para pelajar atau pihak yang memerlukan. Manakala pembelajaran pula adalah proses belajar. 1.9.3 Keberkesanan Keberkesanan bermaksud berkesan. Di mana sesuatu tindakan itu dapat dilihat daripada hasil yang diperoleh setelah sesuatu usaha dilakukan. 1.9.4 Prestasi Prestasi merupakan kebolehan pelajar mengikuti kurikulum yang diajar dan ditentukan melalui ujian tertentu seperti ujian bulanan. Dalam kajian ini, prestasi pelajar dilihat sebagai keberkesanan pengajaran dan pembelajaran berasaskan koswer pembundaran. 1.10 Kesimpulan Penggunaan koswer dalam Pendidikan Matematik diharapkan dapat mencapai objektif yang ditentukan. Pelbagai jenis koswer terdapat di pasaran. Kepelbagaian dalam penghasilan koswer boleh memberi sumbangan yang penting dalam proses pengajaran dan pembelajaran sekiranya ia dapat digunakan secara sistematik, berfokuskan serta berpandukan strategi yang tertentu untuk memberi kesan serta menepati kehendak kurikulum. Latih tubi yang terdapat pada perisian dapat mengelakkan pelajar daripada terlalu cepat menyerah kalah atau kurang berfikir kerana inginkan jawapan yang segera. Oleh kerana kajian ini terbatas kepada kumpulan pelajar di salah sebuah sekolah menengah di daerah Penampang , maka dapatan tidak boleh mewakili kepada keseluruh negara. 6
BAB 2 TINJAUAN LITERAKURE 2.1 Pengenalan Bab ini membincangkan kepentingan penggunaan komputer dan multimedia dalam pendidikan. Bab ini juga membincangkan kepentingan pengunaan koswer dalam pendidikan matematik. Penggunaan koswer dalam pendidikan hari ini adalah selaras dengan kemajuan alam siber. Koswer ini juga dapat memudahkan proses pengajaran guru dan membantu pembelajaran pelajar. Pengetahuan penggunaan koswer adalah amat penting untuk memastikan sesi pengajaran dan pembelajaran berjalan lancar. Memang tidak dapat dinafikan bahawa bukan semua guru atau pelajar dapat menguasai penggunaan koswer dengan baik. Pihak kementerian cukup prihatin dengan masalah ini. Bengkel-bengkel diadakan untuk membantu para guru yang menghadapi masalah dalam penggunaan koswer . Pelancaran Koridor Raya Multimedia (MSC) telah membawa perubahan dalam sistem pendidikan di Malaysia. Kini dalam pembestarian proses pengajaran dan pembelajaran, penggunaan komputer sebagai satu media pengajaran dan pembelajaran telah menimbulkan keperluan menghasilkan pakej perisian untuk kegunaan dalam bilik darjah. Tujuan pembinaan koswer dalam pembelajaran bertujuan menghasilkan bahan bantu mengajar dan bahan bantu belajar yang mempunyai kelebihan dalam membuat animasi yang dipercayai boleh meningkatkan kefahaman dan mengukuhkan lagi pemahaman. Ini membolehkan buku teks yang statik dapat dijelmakan ke dalam bentuk yang lebih dinamik dengan animasi yang mampu "menghidupkan" konsep yang sebelum ini hanya dipelajari secara gambaran fikiran dan melalui penerangan guru. 2.2 Keberkesanan Multimedia Dalam Pendidikan Multimedia adalah teknologi maklumat terkini yang membenarkan integrasi dan manipulasi video, audio, teks, grafik dan animasi . Multimedia berasaskan komputer boleh menjadikan 7
proses pendidikan suatu pengalaman yang menyeronokkan dan menarik di samping membantu pelajar memahami sesuatu konsep dengan cepat dan mudah . Multimedia merupakan satu media pendidikan yang berkesan dan kelebihan multimedia berbanding dengan media-media lain adalah jelas. Multimedia mampu merangkumi pelbagai media, teks, suara, imej, grafik, dan animasi dalam satu persekitaran digital. Ianya membolehkan interaktiviti dengan pengguna. Kewujudan multimedia dalam persekitaran pendidikan telah menunjukkan perkembangan baru yang diharapkan mampu membantu dunia pendidikan menjadi lebih berkesan melalui proses pengajaran dan pembelajaran. Bahkan kalau boleh untuk menarik minat pelajar menggunakan strategi penyepaduan. Sebagaimana media pendidikan lain, multimedia adalah alat, kaedah dan pendekatan yang digunakan untuk membuatkan komunikasi di antara guru dengan pelajar semasa proses pengajaran dan pembelajaran yang lebih berkesan. D'Lgnazio ( Ismail Zain ,2002 dalam Aplikasi multimedia ) mengatakan bahawa multimedia adalah teknologi baru yang dapat memberikan banyak manfaat pembangunan kepada dunia pendidikan. Pembangunan yang dimaksudkan adalah pembelajaran yang dilaksanakan dengan cara mengumpulkan bahagian- bahagian tertentu yang bermakna dari kehidupan pelajar. Manfaat lain bermaksud pelajar yang terlibat dalam proses pembelajaran melalui pakej multimedia boleh mempelajari ilmu yang ada di dalamnya yang sesuai dengan minat, bakat, keperluan, pengetahuan dan emosinya. Kewujudan multimedia ini juga dapat mengurangkan beban guru dalam penyediaan bahan bantu mengajar dan cara penyampaian. Oleh itu kehadiran multimedia dalam proses pembelajaran adalah tepat pada masanya dan manfaatnya amat dirasai. . 2.3 Kajian Lepas Menurut Apple Reports Of Education ( 1989 dalam Yusup Hashim, 1997, m.s.241 ), pencapaian pelajar dalam pengajaran kognitif menggunakan teknologi multimedia adalah lebih baik daripada pengajaran tradisional. Selain itu, sikap pelajar terhadap pembelajaran dan penggunaan teknologi meningkat. suatu 8
Kajian Smith ( 1993 dalam Yusup Hashim, 1997, m.s.242) menunjukkan bahawa pelajar menjadi lebih mahir dalam pelajaran serta boleh berkongsi kemahiran yang dipelajari, pelajar bebas memilih isi pelajaran, berpeluang menjadi lebih kreatif dan boleh meningkatkan motivasi pelajar. Dapatan kajian Arfah dan rakan-rakan ( 1993 dalam Yusup Hashim,1997, m.s.265 ) menunjukkan bahawa tujuan kegunaan media ialah untuk mencapai objektif pelajaran, membantu pelajar memahami konsep dan menguasai kemahiran. Media juga boleh dijadikan rangsangan untuk perkembangan mental pelajar melalui proses asimilasi dan akomodasi. "Dalam beberapa kajian yang telah dijalankan (Funkhouser, 1993; Henderson and Landersman, 1992; Al Ghamdi, 1987) didapati bahawa : Pelajar yang menggunakan komputer dalam matematik mempunyai sikap yang lebih positif terhadap dirinya sebagai ahli matematik dan berkeupayaan menyelesaikan masalah yang lebih kompleks. Perisian komputer yang digunakan dalam proses pengajaran akan dapat membantu pelajar memahami konsep dan prinsip matematik dengan mudah dan berkesan. Pencapaian pelajar dalam peperiksaan akhir menunjukkan peningkatan yang ketara. Kumpulan yang belajar berbantukan komputer mempunyai kemampuan mengekalkan maklumat dalam jangka masa yang lebih lama dan dapat menggunakannya dalam bidang- bidang lain." "Rio Sumarji Sharifuddin (1997) dalam kajiannya yang bertajuk 'Pengajaran dan Pembelajaran Sains Berbantukan Komputer' mendapati pembelajaran yang menggunakan kaedah perayauan (exploratory) dan penemuan lebih berjaya berbanding pelajar yang hanya didedahkan dengan kaedah tradisional." "Menurut Mok Soon Sang (1993), guru harus bijak mengemukakan pelbagai kaedah yang sesuai untuk dipilih oleh pelajar atau ubahsuai menjadi strategi penyelesaian mereka." Penilaian adalah satu komponen yang penting dalam pendidikan. Berdasarkan penilaian guru mentafsirkan pencapaian prestasi pelajar. Kajian kes yang telah dijalankan oleh Resnick dan Ford (1981) serta Clement dan Marina (1990) menunjukkan ramai murid-murid yang dianggap berjaya dalam pelajaran berdasarkan pencapaian dalan ujian bertulis sebenarnya tidak memahami apa-apa. 9
Kajian-kajian yang telah dijalankan menunjukkan pencapaian prestasi pelajar tidak dapat mengukur pengetahuan matematik pelajar. Matematik dan Sains menjadi perhatian para pendidikan di universiti-universiti di barat. Dari kajian yang telah dijalankan mereka mendapati kelemahan pelajar dalam mata pelajaran matematik dipengaruhi oleh pencapaian awal pelajar. Penekanan ke atas kemahiran asas pembelajaran, taraf pendidikan yang rendah serta kurangnya motivasi di kalangan pelajar terhadap matematik dan sains menyebabkan pencapaian prestasi pelajar adalah rendah. Dalam satu Laporan Penilaian Kemajuan Pendidikan Kebangsaan Amerika Syarikat pada tahun 1969, mereka mendapati pelajar yang berumur 9, 12 dan 13 tahun memperlihatkan kemajuan dalam kemahiran peringkat rendah, tetapi kemajuan mereka untuk menghujah, menyelesaikan masalah dan menganalisa keadaan secara kritikal adalah lemah. Laporan ini memperlihatkan bahawa pelajar belajar matematik dengan cara hafalan kerana mereka menganggap matematik adalah sukar dan jalan mudah ialah dengan menghafal. Keadaan ini menyebabkan pelajar memanipulasi simbol-simbol tanpa memahami konsep matematik yang sebenar. 2.4 Penggunaan komputer dalam pengajaran dan pembelajaran Penggunaan komputer dalam pengajaran dan pembelajaran matematik adalah serentak dengan perubahan-perubahan yang berlaku dalam dunia globalisasi yang lebih dikenali sebagai dunia tanpa sempadan. Kehadiran komputer dalam pengurusan sistem pendidikan khususnya telah membuka peluang baru untuk memajukan bidang pendidikan, seterusnya dapat menyediakan pelajar-pelajar untuk menghadapi cabaran-cabaran abad ke-21. Menurut "Cockcroft (1982) bahawa penggunaan komputer dalam pengajaran matematik boleh mengubah kepentingan sesuatu topik dalam sukatan pelajaran matematik di samping memperbaiki kualiti penagajaran matematik." "Toh & Ng (1994) pula menyatakan bahawa Multimedia dan ICT berasaskan komputer boleh menjadikan proses pendidikan suatu pengalaman yang menyeronokan dan menarik di samping membantu pelajar memahami sesuatu konsep dengan mudah dan cepat." Sebenarnya penggunaan komputer memberi peluang kepada para guru serta pelajar terlibat dalam komunikasi yang berkesan melalui pemikiran aras tinggi yang melibatkan proses sintesis, 10
menterjemahkan dan juga membuat hipotesis. Ia juga melahirkan pengguna yang berpemikiran strategik. Pemikiran strategik memerlukan proses pemikiran seperti analisis, sintesis, memandang ke hadapan, bervisi, dan fokus kepada penilaian bagi membuat perancangan. Menurut Dr. Wan Azlinda Binti Wan Mohamed dan Nor Hashimah Binti Ab. Hamid (2001), terdapat tiga sebab utama mengapa komputer diperlukan dalam pendidikan. Pertama, banyak maklumat yang boleh dicapai daripada komputer tidak boleh dilakukan oleh manusia itu sendiri. Kedua, kemampuan mengutip dan menyimpan maklumat serta pengetahuan hanya dapat dikelolakan dengan cekap oleh komputer. Ketiga, maklumat dan pengetahuan menjadi kunci untuk ikhtiar dalam kehidupan manusia, terutamanya untuk pelajar itu sendiri. Levine (1995) berpendapat bahawa kelebihan teknologi baru tidak harus setakat digunakan untuk menjimatkan wang, ruang atau masa tetapi sebaliknya adalah untuk membaiki potensi belajar manusia. Merril et.al. (1996) pula berpendapat bahawa peranan komputer ini kadang-kadang dilabelkan sebagai pengajaran berasaskan komputer, pengajaran berbantukan komputer atau pembelajaran berbantukan komputer. Aktiviti pengajaran dan pembelajaran dilaksanakan berpandukan program atau koswer yang dibangunkan oleh penulis perisian dikenali sebagai md CAI atau CAL (Azhar, 1998). Pelajar berinteraksi dengan koswer dengan menggunakan terminal. Jenis koswer yang digunakan akan menentukan corak interaksi tersebut sama ada dengan latih tubi, penyampaian maklumat, permainan pendidikan, demontrasi, pengujian, penilaian dan pengurusan pengajaran (Azhar,1998). Komputer di dalam konteks pendidikan seharusnya mengenal pasti keperluan pelajar, memberi arahan atau pengajaran yang sesuai mengikut peringkat pelajar, memantau dan melapor kemajuan pelajar, menjadi alat pelajar boleh menganalisis data, menulis laporan, dan melayari Internet untuk mendapatkan maklumat bagi meningkatkan pengetahuan mereka dan lain-lain lagi. Memang tidak dapat dinafikan bahawa komputer mampu menyumbang kepada proses pendidikan dalam pelbagai bentuk yang lain, sumbangan komputer adalah berkait rapat dengan kemahiran, pengetahuan, dan komitmen pengguna itu sendiri. Komputer digunakan oleh guru atau pelajar sebagai alat untuk membuat sesuatu kerja seperti pemproses perkataan, grafik, pangkalan data, hamparan elektronik, telekomunikasi, carta, dan 11
persembahan . Alat-alat komputer ini disediakan dalam aplikasi sendiri atau sebagai pakej perisian yang diintegrasikan dengan gabungan alat ini kepada satu program yang komprehensif (Merill et.al, 1996 ). Liew (1995) telah mengkaji persepsi dan sikap pelajar sekolah menengah terhadap penggunaan komputer. Persepsi dan sikap pelajar telah dihubungkaitkan dengan beberapa pembolehubah terpilih seperti kumpulan etnik, jantina, pengalaman menggunakan komputer, aliran pelajaran, pendapatan bulanan keluarga dan pemilikan komputer di rumah. Dapatan kajian menunjukkan perbezaan yang signifikan antara min sikap terhadap komputer peribadi berdasarkan aliran pelajaran , jantina dan pengalaman menggunakan komputer. Pelajar pada masa sekarang cenderung bergerak bersama ekonomi yang banyak bergantung kpada IT (Green,1998). Oleh itu, kebolehan dan kemampuan menggunakan komputer dengan cekap dan berkesan amat penting kepada masa depan mereka. 2.5 Kesimpulan. Kesimpulannya pelajar yang menggunakan komputer sebagai bahan bantu belajar matematik mempunyai sikap yang lebih positif terhadap dirinya dan berkeupayaan menyelesaikan masalah yang lebih kompleks. Perisian komputer yang digunakan dalam proses pengajaran dan pembelajaran akan dapat membantu pelajar memahami konsep dan prinsip matematik dengan mudah. Penggunaan komputer dalam pendidikan adalah merupakan langkah awal ke arah mewujudkan masyarakat berteknologi selaras dengan hasrat Wawasan 2020. Institusi pendidikan sebagai wadah terpenting perlu mengalami perubahan terlebih awal berbanding dengan institusi-institusi lain ke arah mencapai matlamat tersebut. Potensi dan kecanggihan teknologi perlu dimanfaatkan sepenuhnya. Untuk mancapai matlamat pendidikan di Malaysia, satu anjakan paradigma diperlukan dalam cara pemikiran dan penggunaan teknologi ( Wan Zahid, 1996 ). Usaha perlu dibuat dan penglibatan secara menyeluruh perlu dilakukan sehingga kita mampu mereka dan menghasilkan sesuatu mengikut acuan pemikiran kita sendiri, tanpa bersandar dan berharap kepada orang lain. 12
BAB 3 METODOLOGI 3.1 Pendahuluan Bab ini akan membincangkan kaedah yang digunakan dalam kajian ini. Bab ini akan menyatakan metodologi kajian yang merangkumi populasi kajian, sampel kajian, instrumen yang digunakan dalam kajian ini dan juga prosedur menjalankan kajian ini. Metodologi kajian amat penting untuk memastikan kajian dijalankan mengikut prosedur yang sepatutnya dan dijalankan dengan tersusun bagi menyumbang kepada kejayaan memperoleh data-data yang diperlukan. Akhirnya pengkaji akan menyatakan cara data dianalisis dan juga program yang akan digunakan untuk menganalisa data. 3.2 Reka Bentuk Kajian Kaedah yang digunakan dalam kajian ini ialah kaedah bersifat gabungan kualitatif dan kuantitatif melalui kaedah tindakan untuk mengenal pasti keberkesanan penggunaan koswer pembundaran dalam pengajaran dan pembelajaran matematik. Responden terdiri daripada pelajar-pelajar di salah sebuah sekolah menengah di Daerah Penampang . Proses pengajaran dan pembelajaran menggunakan koswer pembundaran akan dilaksanakan untuk meninjau keberkesanan kaedah ini. Data-data yang diperlukan dalam kajian ini dikumpulkan melalui borang soal selidik yang dibina dan ditadbirkan oleh pengkaji sendiri di tempat kajian. Demi untuk memastikan isi kandungan soal selidik tidak menyentuh perasaan mana-mana pihak maka pengkaji meminta penyelia dan guru pembimbing pengkaji untuk menyemak setiap item dalam borang soal selidik tersebut sebelum mentadbirnya kepada responden. Data-data juga dikumpulkan melalui ujian pra dan ujian pos yang akan dijalankan pada minggu pertama dan pada minggu keenam. Soalan-soalan ujian pra dan pos adalah sama dan hanya nombor soalan pada ujian pos ditukar ganti. Untuk memastikan soalan-soalan ujian pra / pos ini adalah selaras dengan objektif pengajaran maka ia disemak terlebih dahulu oleh guru pembimbing sebelum 13
ditadbirkan kepada responden. Data-data dianalisa secara deskriptif berdasarkan pemeringkatan Likert bagi soal selidik dan min peratusan bagi ujian pra dan ujian pos. 3.3 Prosedur Kajian Sebelum melaksanakan kajian, pengkaji membuat perancangan yang rapi untuk memastikan kajian dapat dijalankan dengan lancar dan teratur. Langkah-langkah yang sistematik telah dirancang sebagai panduan disepanjang pelaksanaan kajian. Langkah yang pertama ialah pengkaji mengenal pasti populasi kajian yang sesuai berdasarkan tajuk kajian dan pihak universiti. Pihak universiti meminta para pengkaji menjalankan kajian ke atas responden yang tidak terlibat dalam peperiksaan umum dalam tahun kajian dijalankan. Iaitu hanya pelajar daripada tingkatan satu, dua dan empat. Oleh kerana pengkaji memilih tajuk pembundaran dalam kajian ini maka populasi yang dipilih adalah daripada kalangan pelajar tingkatan satu. Bilangan minimum bagi sampel kajian adalah berdasarkan Jadual Penentuan Saiz Sampel yang disediakan oleh Krejcie dan Morgan (1970). Setelah mendapat kelulusan daripada pihak kementerian untuk menjalankan kajian di sekolah menengah, maka pengkaji memohon kebenaran daripada pihak jabatan pelajaran negeri iaitu daripada Unit Perhubungan, Pendaftaran dan Pendidikan Swasta, Sektor Pengurusan Sekolah, Jabatan Pelajaran Sabah. Surat kebenaran daripada pihak OUM , pihak kementerian (EPRD) dan pihak Jabatan Pelajaran Sabah akan dibawa ke sekolah menengah yang dipilih oleh pengkaji untuk tindakan pengetua sekolah tersebut. Perjumpaan dan perbincangan bersama pihak sekolah dan guru pembimbing amat diperlukan untuk memastikan kejayaan dan kelancaran pelaksanaan kajian ini. Sebelum melaksanakan ujian pra , soalan-soalan yang terkandung dalam ujian tersebut telah diubahsuai berdasarkan cadangan perbincangan bersama penyelia dan guru pembimbing pengkaji. Ujian pra dilaksanakan selama 40 minit pada minggu pertama kepada 30 orang sampel selepas pengkaji menjalankan proses pengajaran secara tradisional. Manakala soalan pada ujian pos adalah sama dengan soalan ujian pra dan hanya nombor soalan yang ditukar ganti. Ujian pos dijalankan selama 40 minit diakhir minggu keenam. 14
Soalan yang terkandung dalam borang soal selidik adalah hasil daripada perbincangan antara pengakaji dengan penyelia. Selepas diubah suai mengikut hasil perbincangan maka borang soal selidik tersebut ditadbirkan kepada responden diakhir sesi pengajaran menggunakan koswer diakhir minggu keenam. Sebelum borang soal selidik ditadbirkan kepada responden, pengakaji memberi penerangan yang ringkas kepada responden agar mereka mendapat gambaran yang lebih jelas sebelum menjawab soalan dalam borang soal selidik ini. Masa tidak dihadkan untuk menjawab soal selidik ini namum purata masa yang digunakan oleh sampel adalah kira-kira 5 minit hingga 10 minit. Soal selidik yang telah dijawab dengan lengkap oleh reponden akan diproses dan dianalisa dari segi kekerapan berdasarkan skala Likert. Akhir sekali pengkaji membuat kesimpulan dan cadangan berdasarkan analisa data yang diperoleh. 3.4 Lokasi Kajian Pengkaji telah mengenal pasti tempat kajian. Kajian dijalankan di salah sebuah sekolah menengah di daerah Penampang. Sekolah yang dimaksudkan ialah SMK BAHANG II, PENAMPANG. Pengkaji memilih sekolah ini adalah kerana : a) Sekolah ini mempunyai kemudahan bilik matematik yang dilengkapi dengan peralatan yang diperlukan semasa kajian dijalankan seperti LCD , pembesar suara dan eletrik . b) Pengetua dan guru-gurunya juga adalah sangat mesra dan memberikan kerjasama yang sepenuhnya kepada pengkaji. c) Sekolah ini merupakan sekolah yang baru iaitu baru beroperasi selama tiga tahun dan dilengkapi dengan infraskurtur yang memuaskan. 3.5 Populasi Menurut Mohamad Najib (1999), populasi ialah sekumpulan masyarakat yang mempunyai ciri-ciri yang sama . Seseorang pengkaji itu tidak mungkin dapat menggunakan semua anggota populasi dalam kajiannya. Oleh itu, wakil atau contohan am populasi yang dikenali sebagai sampel sahaja yang akan diambil sebagai kajian. Populasi yang diambil dalam kajian ini ialah para pelajar tingkatan satu daripada salah sebuah sekolah menengah di daerah Penampang. Terdapat sepuluh kelas tingkatan satu di sekolah ini. 15
3.6 Sampel Pemilihan sampel mestilah mengikut syarat kebarangkalian, iaitu setiap ahli sampel mewakili setiap ahli populasi atau mempunyai ciri-ciri yang agak sama dengan populasi yang lain ( Mohamad Najib, 1999 ) .Pengkaji memilih sebuah kelas tingkatan satu yang terdiri daripada 30 orang pelajar lelaki dan perempuan . Pengkaji memilih pelajar kelas Tingkatan Satu Inovatif yang terdiri daripada 16 orang pelajar lelaki dan 14 orang pelajar perempuan. Pemilihan pelajar tingkatan satu kerana mereka tidak menghadapi peperiksaan umum pada tahun ini dan kebanyakan topik tingkatan satu juga memerlukan pengetahuan asas matematik. Kelas tingkatan satu Inovatif dipilih kerana kelas ini merupakan kelas yang lemah dan pengkaji ingin memastikan bahawa kelas yang lemah mempunyai pontensi untuk ditingkatkan prestasinya dengan menggunakan kaedah pengajaran dan pembelajaran berdasarkan koswer . Kelas ini juga adalah difikirkan sesuai sebagai sampel oleh pihak sekolah sebagai sampel kajian pengkaji. 3.7 Kaedah Pengumpulan Data Data dikumpulkan dan dianalisis secara prosedur deskriptif. Skor-skor mentah akan dikumpul melalui borang soal selidik, ujian pra dan ujian pos. Data dianalisa menggunakan kekerapan min dan peratusan. Program Excel digunakan untuk menganalisa data. 3.8 Instrumen Kajian Instrumen merupakan alat yang digunakan untuk mengukur tingkah laku manusia dan bukannya fizikal manusia ( Mohamad Najib, 1999 ). Komponen utama dalam instrumen ialah item-item atau soalan yang boleh merangsang atau mendapat maklum balas. Menurut Mohamad Najib (1999) instrumen yang baik haruslah berciri-ciri objektif, kesahan, kebolehcayaan dan kepenggunaan. Oleh kerana kaedah kajian ini berbentuk gabungan kualitatif dan kuantitatif maka penggunaan borang soal selidik adalah lebih mudah dan efektif. Khalid Johari (2003) pula berpendapat bahawa penggunaan borang soal selidik merupakan antara alat-alat pengumpulan data yang banyak digunakan oleh pengkaji-pengkaji. Kerana soal selidik dapat mengumpul data secara terperinci , tersusun dan piawai. Di samping itu juga instrumen ini 16
mudah ditadbir , menjimatkan masa, tenaga, mindah dan wang pengkaji semasa pengumpulan data. Instrumen kajian yang digunakan dalam kajian ini ialah soal selidik, ujian pra dan ujian pos yang bertujuan untuk melihat pencapaian prestasi pelajar, minat dan meninjau pandangan pelajar terhadap penggunaan koswer sebagai bahan pengajaran dan pembalajaran. 3.8.1 Borang soal selidik. Borang selidik yang digunakan dalam instrumen ini ( rujuk lampiran 1 ) mengandungi tiga bahagian dalam bahasa Melayu. Taburan item dan sumber rujukan binaan konstruk item-item mengikut bahagian ditunjukkan dalam Jadual 3.1 seperti yang berikut : Jadual 3.1 : Jadual Penentuan Ujian Soal Selidik Bahagian Item Sumber Rujukan A. Maklumat Peribadi Pelajar 1 - 4 Binaan pengkaji sendiri B. Isi kandungan Koswer. 5 - 10 Binaan pengkaji sendiri C. Sikap Penggunaan Koswer 11 - 15 Binaan pengkaji sendiri . Item-item dalam Bahagian A , Bahgian B dan Bahagian C adalah dibangunkan oleh pengkaji sendiri. Bahagian A merangkumi soalan-soalan yang berkaitan dengan data peribadi responden. Ia digunakan untuk mengumpul data peribadi sampel seperti jantina, umur, tingkatan dan bangsa. Bahagian B pula merangkumi soalan-soalan yang berkaitan dengan isi kandungan koswer. Bahagian B dibina bertujuan untuk meminta maklumbalas atau pandangan responden tentang isi kandungan koswer yang digunakan. Samaada ia sesuai dengan tahap pelajar, objektif pengajaran dan penilaian tentang latihan dalam koswer tersebut. Bahagian C merangkumi soalan-soalan yang berkaitan dengan sikap pelajar tentang 17
penggunaan koswer dalam pengajaran dan pembelajaran. Samaada proses pengajaran dan pembelajaran menggunakan koswer dapat menarik minat para pelajar dalam mata pelajaran matematik topik pembundaran. Menurut Sakaran (2003) , jenis dan bentuk soalan-soalan dalam satu soal selidik akan menentukan kualiti soal selidik itu. Oleh kerana pengkaji ingin melihat sejauh mana kekutan koswer yang digunakan dapat membantu pelajar dalam peningkatan minat dan prestasi mereka dalam matematik topik pembundaran . Maka maklum balas daripada sampel melalui persetujuan mereka terhadap koswer yang digunakan dan kaedah yang digunakan dapat dinilai menggunakan skala Likert. Skala Likert adalah terbaik digunakan dalam jenis kajian ini kerana ia berupaya mengeluarkan tindak balas yang berkaitan dengan objek, peritiwa atau orang yang dikaji ( Sakaran, 2003). Oleh itu, pengkaji menggunakan skala Likert untuk melihat sejauh mana responden bersetuju dengan pernyataan-pernyataan yang tertentu. Jadual 3.2 : Skor dan Pemeringkatan Skala Likert Skor Pemeringkatan Simbol 1 Sangat tidak setuju STS 2 Tidak setuju TS 3 Setuju S 4 Sangat Setuju SS Pengkaji mengikut cadangan-cadangan Sakaran (2003) dengan menggunakan skala Likert empat mata untuk soalan-soalan dalam Bahagian B dan bahagian C seperti yang ditunjukkan dalam Jadual 3.2. 18
3.8.2 Ujian Pra dan Ujian Pos Ujian pra yang mengandungi 25 soalan subjektif diberikan kepada para pelajar pada minggu pertama selepas proses pengajaran dan pembelajaran secara tradisional. Pengkaji menyemak dan merekodkan keputusan ujian pra tersebut. Ujian pos dijalankan diakhir minggu keenam dan pengakji juga menyemak dan merekodkan keputusan ujian pos tersebut. ( soalan ujian pra dan pos adalah sama hanya nombor soalan sahaja yang ditukar ganti ). Ini adalah bertujuan untuk menentukan keberkesanan koswer pembundaran terhadap prestasi pelajar. Ujian pra dan ujian pos akan dianalisa dengan membuat perbandingan purata peratusan yang diperoleh dan dinyatakan melalui carta palang. Pengkaji juga membuat perbandingan purata markah yang diperoleh oleh responden lelaki dan responden perempuan iaitu dengan melihat perbezaan purata markah ujian pra dan pos mengikut jantina. Ini adalah melihat samaada faktor jantina mempengaruhi keputusan kajian dari segi prestasi yang dicapai oleh para responden. 19
3.9 Tatacara Kajian Pengajaran dan Pembelajaran Sub Topik Pembundaran Pengajaran dan Pembelajaran menggunakan Koswer Pembundaran Borang soal selidik Ujian Pra dan Ujian Pos Minat Pelajar Prestasi Pelajar Rajah 3.1 : Carta aliran bagi proses menjalankan kajian untuk mendapatkan data. 20
3.10 Ringkasan. Pengajaran dan pembelajaran dalam kelas dijalankan dalam tempoh masa enam minggu sahaja. Pengkaji malaksanakan pengajaran dan pembelajaran dengan menggunakan koswer bagi sub topik " Pembundaran ". Dalam tempoh ini, instrumen yang pertama digunakan ialah ujian pra . Pengkaji melaksanakan ujian pra setelah proses pengajaran dan pembelajaran secara tradisional dijalankan. Markah ujian pra akan direkodkan. Seterusnya di akhir minggu yang keenam, para pelajar diberikan ujian pos, dimana soalan-soalan ujian pos adalah sama dengan soalan ujian pos hanya nombor soalan sahaja ditukar ganti.Markah ujian pos juga direkodkan dan dibuat perbandingan dengan markah ujian pra dengan menggunakan Program Excel . Pengkaji juga membuat analisa purata markah ujian pra dan ujian pos mengikut jantina untuk melihat samaada perbezaan jantina memberi sebarang kesan terhadap kajian ini. Responden juga diberikan borang soal selidik diakhir minggu keenam iaitu mengenai pembelajaran menggunakan koswer. Soal selidik ini dianalisa dengan menggunakan pemeringkatan skala Likert berdasarkan kerapan peratusan. 21
BAB 4 DAPATAN KAJIAN 4.1 Pendahuluan Dalam bab ini pengkaji akan menyatakan hasil yang diperolehi daripada analisa ujian pra dan ujian pos dengan melihat perbezaan purata peratusan pelajar . Pengkaji akan menyatakan hasil yang diperoleh daripada Lampiran A iaitu soal selidik pengajaran dan pembelajaran menggunakan koswer pembundaran . Tujuan soal selidik tersebut untuk mengetahui sejauh mana pengajaran dan pembelajaran berasaskan koswer pembundaran dapat memberikan kesan terhadap minat belajar dan prestasi pelajar. Borang soal selidik meliputi 3 bahagian iaitu bahagian A , Bahagian B dan Bahagian C . Bahagian A meliputi maklumat latar belakang respondan, Bahagian B meliputi maklumat isi kandungan koswer pembundaran dalam pengajaran dan pembelajaran dan Bahagian C pula meliputi maklumat mengenai sikap dan minat pelajar terhadap penggunaan koswer pembundaran dalam pengajaran dan pembelajaran. Ujian Pra dijalankan pada minggu pertama sebelum pengajaran koswer pembundaran digunakan manakala Ujian Pos dijalankan di akhir minggu keenam selepas pengajaran menggunakan koswer pembundaran dilaksanakan. Kajian dijalankan terhadap pelajar tingkatan satu yang berumur 13 tahun yang terdiri daripada 16 orang pelajar lelaki dan 14 orang pelajar perempuan. Analisa Ujian Pra dan Pos serta soal selidik akan menunjukkan sama ada terdapat peningkatan minat, dan prestasi responden terhadap matematik untuk tajuk pembundaran. Carta Palang akan digunakan untuk menjelaskan dapatan pada borang senarai semak. Carta palang berganda pula digunakan untuk menunjukkan perbandingan keputusan ujian pra dan ujian pos berdasarkan purata peratus yang diperolehi. Pengkaji akan menjelaskan dan membuat ulasan tentang keputusan soal selidik yang diperoleh bagi setiap Bahagian dengan menggunakan carta palang mengikut peringkat skala Likert dalam bentuk peratus. 22
4.2 Profil Sampel 4.2.1 Latar belakang responden berdasarkan jantina. Jadual 4.1 : Jadual taburan responen berdasarkan jantina. Jantina Kekerapan Lelaki 16 Perempuan 14 Jumlah 30 Pelajar Tingkatan 1 Inovatif 54 53.3 52 n a s u t a r e P 50 48 46 46.7 44 42 Lelaki Perempuan Jantina Rajah 4.1 : Carta Palang taburan pelajar Tingkatan 1 inovatif. Berdasarkan Rajah 4.1, kelas tingkatan 1 Inovatif atau responden adalah terdiri daripada 16 orang pelajar lelaki atau 53.3% responden lelaki dan 14 orang pelajar perempuan atau 46.7% responden perempuan. 23
4.2.2 Latar belakang responden berdasarkan etnik. Jadual 4.2 : Jadual taburan responden mengikut etnik. Etnik Kekerapan Melayu 4 Cina 9 Kadazan / Dusun 15 Bajau 2 Jumlah 30 Peratusan Pelajar Mengikut Etnik 60 50 50 n a s u t a r e P 40 30 20 13.3 30 10 6.7 0 Melayu Cina Kadazan Bajau Etnik Rajah 4.2 : Carta Palang kekerapan pelajar mengikut etnik. Berdasarkan Rajah 4.2 , Responden yang dipilih terdiri daripada 4 orang atau 13.3% pelajar berbangsa Melayu, 9 orang atau 30% pelajar berbangsa Cina, 15 orang atau 50% pelajar berbangsa Kadazan/Dusun dan 2 orang atau 6.7% pelajar yang berbangsa Bajau. 24
4.3 Hasil Dapatan Kajian 4.3.1 Purata Peratusan Ujian Pra Dan Ujian Pos. Jadual 4.3 : Jadual purata markah responden bagi ujian pra dan pos. Purata Markah Ujian Pra (%) Purata Markah Ujian Pos (%) 47.47 52.93 Purata Peratusan Ujian Pra Dan Ujian Pos n a s u t a r e P 54 53 52 51 50 49 48 47 46 45 44 47.47 52.93 Pra Pos Ujian Rajah 4.3 : Carta palang purata peratus ujian pra dan ujian pos. Rajah 4.3 menunjukkan purata peratus ujian pra dan pos, diawal minggu pertama pengkaji menjalankan ujian pra sebelum melaksanakan pengajaran menggunakan koswer pembundaran. Purata peratus ujian pra bagi pelajar tingkatan 1 Inovatif yang terdiri daripada 30 orang pelajar ialah 47.47 %. Pada minggu yang keenam, selepas beberapa kali melaksanakan pengajaran dan pembelajaran dengan menggunakan koswer pembundaran, ujian pos telah dilaksanakan dan purata peratus para pelajar yang sama adalah 52.93 %. 25
4.3.2 Purata peratusan ujian pra dan ujian pos mengikut jantina. Jadual 4.4 : Analisa purata markah ujian pra dan pos mengikut jantina. Jantina / Lelaki Perempuan Jenis Ujian Purata % Purata % Ujian Pra 41.25 % 54.57% Ujian Pos 46.5 % 60.29% Purata Peratusan Ujian Pra Dan Pos Mengikut Jantina n a s u t a r e P 70 60 50 40 30 20 10 0 41.25 54.57 46.5 60.29 Lelaki Perempuan Pra Pos Ujian Rajah 4.4 : Carta palang berganda Ujian Pra dan Ujian Pos mengikut jantina. Berdasarkan Rajah 4.4, didapati purata peratusan untuk ujian pra bagi responen lelaki ialah 41.25% dan responden perempuan pula ialah 54.57%. Keputusan ujian pos bagi responden lelaki ialah 46.5% dan responden perempuan pula ialah 60.29%. 26
4.3.3 Analisa Soal Selidik Jadual 4.5 : Penilaian Isi Kandungan Koswer. No. Item Frekuensi 5 Sesuai dengan objektif 4 SS 13 3 S 15 2 TS 2 1 STS 6 Boleh menjelaskan konsep dengan baik. 10 17 3 7 Maklumat yang disediakan tepat dan releven . 12 15 3 8 Mempunyai latihan yang mencukupi untuk mengetahui tahap kefahaman pelajar. 10 16 3 1 9 Latihan yang diberi dapat dijadikan sebagai pengukuhan kepada pelajar 10 14 4 2 10 Aktiviti sesuai dengan tahap pelajar. 15 13 2 Jumlah : Jumlah (%) : 70 38.9 90 50 17 9.4 3 1.7 Jadual 4.5 menunjukkan penilaian pelajar terhadap isi kandungan koswer dengan melihat kesesuaiannya dalam proses pengajaran dan pembelajaran. Analisa menunjukkan bahawa 38.9% responden sangat setuju, 50% setuju , 9.4 tidak setuju dan 1.7% sangat tidak setuju dengan penyataan-penyataan yang berkaitan dengan kesesuaian isi kandungan koswer yang digunakan. Analisa Isi Kandungan Koswer 60 50 50 n a s u t a r e P 40 30 20 10 1.7 9.4 38.9 0 STS TS S SS Skor Rajah 4.5 : Carta Palang analisa isi kandungan koswer mengikut skala Likert 27
Jadua 4.6: Analisa Penilaian Minat Pelajar Terhadap Penggunaan Koswer. Frekuensi No. Item 4 SS 3 S 2 TS 11 Dapat menarik minat saya belajar 18 12 matematik. 12 Saya dapat menumpukan sepenuh perhatian semasa pembelajaran menggunakan koswer. 11 18 1 13 Penggunaan koswer dalam pengajaran dan pembelajaran dapat membantu saya meningkatkan kefahaman tentang topik pembundaran. 13 16 1 14 Pengajaran dan pembelajaran menggunakan koswer / komputer dapat menggalakkan interaksi antara guru dan pelajar. 16 12 2 15 Saya seronok belajar menggunakan 20 10 koswer. Jumlah : Jumlah (%) : 78 52 68 45.3 4 2.7 Merujuk kepada Jadual 4.6, didapati sebanyak 52% daripada responden sangat setuju , 45.3% setuju dan 2.7 tidak setuju dengan penyataan-penyataan yang berkaitan dengan minat dan tarikan penggunaan koswer dalam proses pengajaran dan pembelajaran. Analisa Minat Terhadap Penggunaan Koswer 60 52 50 45.3 n a s u t a r e P 40 30 20 10 0 2.7 0 STS TS S SS Skor Rajah 4.6 : Carta Palang analisa minat pelajar terhadap penggunaan koswer. 1 STS 0 28
BAB 5 PERBINCANGAN DAN IMPLIKASI 5.1 Pendahuluan. Bab ini membincangkan dapatan daripada analisa kajian. Pengkaji membuat rumusan dengan memberikan ulasan tentang keputusan analisa bagi setiap instrumen kajian yang digunakan. Segala dapatan hasil daripada kajian juga dihubungkaitkan dengan kajian lepas yang telah dijalankan oleh pengkaji-pengkaji lepas. Cadangan-cadangan untuk kajian masa depan dan kesimpulan bagi kajian yang dijalankan juga dikemukakan dengan jelas. Implikasi daripada hasil kajian juga akan dibincangkan. Ini bertujuan untuk melihat sama ada terdapatnya peningkatan dalam keputusan responden apabila responden diajar dengan menggunakan kaedah pengajaran dan pembelajaran berasaskan koswer pembundaran. Disamping itu peningkatan minat dan perubahan sikap juga akan dinyatakan dalam dalam bab ini.Kajian dijalankan di Sekolah Menegah Kebangsaan Bahang II, Penampang, Sabah. Selama enam minggu yang mana ianya melibatkan pengajaran dan pembelajaran selama 10 jam. Responden kajian terdiri daripada pelajar tingkatan satu Inovatif yang terdiri daripada 16 orang pelajar lelaki dan 14 orang perempuan. Pada minggu pertama selepas proses pengajaran secara tradisional responden dikehendaki menjawab satu set soalan ujian pra yang mengandungi 25 soalan tentang sub topik pembundaran. Ujian pos dijalankan pada minggu terakhir sesi kajian. Pada minggu terakhir kajian, responden juga akan di berikan satu set soal selidik yang mengandungai 15 soalan yang meliputi profil pelajar, isi kandungan koswer dan sikap pelajar terhadap penggunaan koswer pembundaran dalam proses pengajaran dan pembelajaran. Analisa data yang dikumpulkan akan dirumuskan menggunakan jadual dan carta palang berdasarkan peratusan yang diperoleh daripada hasil instrumen yang dijalankan 29
5.2 Ringkasan Kajian Berdasarkan hasil analisa data yang diperoleh, pengkaji mendapati bahawa persoalan kajian tentang adakah pengajaran dan pembelajaran menggunakan koswer dapat menarik minat pelajar dalam mata pelajaran matematik telah pun terjawab. Ya, sememangnya pelajar tertarik dengan kaedah dengan pengajaran dan pembelajaran menggunakan koswer Ini dapat dilihat melalui analisa soal selidik di mana pada keseluruhannya responden amat bersetuju dengan kaedah ini. Manakala untuk persoalan kedua pula, adakah penggunaan koswer memberi kesan terhadap prestasi pelajar. Ini dapat dilihat melalui analisa ujian pra dan ujian pos yang menunjukkan ada peningkatan peratusan dalam purata markah pelajar. Menurut kajian Apple Report Of Education ( 1989 dalam Yusup Hashim, 1997, m.s 241 ) yang menyatakan bahawa pencapaian pelajar dalam pengajaran kognitif menggunakan teknologi multimedia adalah lebih baik daripada pengajaran tradisional. Selain itu, sikap pelajar terhadap pembelajaran dan penggunaan teknologi meningkat. Penyataan ini dapat disokong melalui hasil analisa soal selidik di mana para pelajar lebih cenderung atau lebih seronok belajar menggunakan koswer atau komputer. Kajian Smith ( 1993 dalam Yusup Hashim, 1997, m.s.242) menunjukkan bahawa pelajar menjadi lebih mahir dalam pelajaran serta boleh berkongsi kemahiran yang dipelajari, pelajar bebas memilih isi pelajaran, berpeluang menjadi lebih kreatif dan boleh meningkatkan motivasi pelajar. Kenyataan ini dapat disokong apabila kita melihat isi kandungan koswer yang mempunyai beberapa tajuk dan kemahiran matematik . Pelajar boleh belajar mengikut minat mereka. "Dalam beberapa kajian yang telah dijalankan (Funkhouser, 1993; Henderson and Landersman, 1992; Al Ghamdi, 1987) didapati bahawa : Pelajar yang menggunakan komputer dalam matematik mempunyai sikap yang lebih positif terhadap dirinya sebagai ahli matematik dan berkeupayaan menyelesaikan masalah yang lebih kompleks. Perisian komputer yang digunakan dalam proses pengajaran akan dapat membantu pelajar memahami konsep dan prinsip matematik dengan mudah dan berkesan. Pencapaian pelajar dalam peperiksaan akhir menunjukkan peningkatan yang ketara. 30
Kenyataan di atas dapat dibuktikan atau disokong dengan melihat hasil yang diperoleh daripada soal selidik dan pemerhatian guru dalam bilik darjah. Berdasakan data yang diperoleh daripada borang soal selidik Bahagian B iaitu penilaian pelajar terhadap isi kandungan koswer yang digunakan. Didapati 38.9% responden sangat bersetuju, 50% responden setuju, 9.4% tidak setuju dan 1.7% sangat tidak setuju dengan penyataan dalam borang soal selidik yang diberikan. Ini menunjukkan bahawa isi kandungan koswer yang digunakan dapat membantu para pelajar memahami konsep pembundaran dan latihan yang terkandung didalamnya juga berupaya membantu pelajar mengukuhkan kefahman mereka. Hanya sedikit sahaja peratusan pada keseluruhannya tidak bersetuju bahawa koswer yang digunakan dapat membantu para pelajar dalam memahami konsep pembundaran dan mereka mendapati bahawa latihan yang terkandung didalamnya tidak dapat dijadikan sebagai latihan pengukuhan. Berdasarkan data yang diperolah daripada borang soal selidik Bahagian C iaitu tentang penilaian para pelajar terhadap penggunaan koswer dalam pengajaran dan pembelajaran matematik dapat menarik minat pelajar belajar. Didapati 52% sangat setuju, 45.3% setuju dan hanya 2.7% responden sahaja yang tidak setuju. Ini bermakna 97.3% daripada responden bersetuju bahawa penggunaan koswer dalam pengajaran dan pembelajaran dapat menarik minat pelajar untuk belajar. Teknik pengajaran atau corak pengajaran yang pelbagai sememangnya dapat menarik minat pelajar dan menarik perhatian pelajar semasa sesi pengajaran dan pembelajaran sedang dijalankan. Apabila pelajar minat dan dapat menumpukan perhatian dalam sesi pengajaran yang dijalankan maka mudahlah guru untuk melaksanakan aktiviti yang dirancang. Minat pelajar terhadap sesuatu pelajaran dapat dihubungkaitkan dengan prestasi yang bakal dicapai. Jika minat telah ditanam maka mudahlah para pelajar untuk memahami apa yang disampaikan oleh guru dan ini dapat meningkatkan pencapaian pelajar dalam sesuatu topik itu. Penilaian adalah satu komponen yang penting dalam pendidikan. Berdasarkan penilaian guru mentafsirkan pencapaian prestasi pelajar. Kajian kes yang telah dijalankan oleh Resnick dan Ford (1981) serta Clement dan Marina (1990) menunjukkan ramai murid-murid yang dianggap berjaya dalam pelajaran berdasarkan pencapaian dalan ujian bertulis sebenarnya tidak memahami apa-apa. Oleh itu, pemahaman pelajar dalam sesuatu kemahiran atau tajuk matematik amatlah penting. Jika para pelajar dapat menguasai konsep matematik yang diajar 31
dengan baik maka mudahlah bagi mereka untuk menghadapi peperiksaan yang dijalankan bagi topik tersebut dan secara langsung dapat menarik minat para pelajar dalam matematik. Para pelajar juga tidak akan berasa bosan dan sememangnya mereka seronok belajar matematik. Hasil daripada kajian yang dijalankan oleh pengkaji, didapati responden lebih mudah memahami konsep pembundaran dengan menggunakan koswer. Ini dapat disokong melalui ujian pra dan ujian pos yang telah dijalankan. Keputusan ujian pra iaitu purata markah responden ialah 47.47% manakala purata bagi markah ujian pos pula ialah 52.93%. ini menunjukkan ada peningkatan purata peratusan jika dibandingkan bagi kedua-dua ujian tersebut. Perbezaan purata peratusan ujian pra dan ujian pos para responden ialah 5.46%. 32
5.3 Perbincangan Keatas Dapatan Kajian Berdasarkan analisa soal selidik yang telah diperoleh , ia menunjukkan bahawa timbulnya minat untuk belajar matematik menggunakan koswer pembundaran. Ini dapat dilihat dari carta palang yang ditunjukkankan di bab 4 dalam dapatan kajian yang dihuraikan.Pada keseluruhannya, responden menunjukkan sikap dan reaksi yang positif dan menyokong kehendak pengkaji. Hasil yang diperoleh memperlihatkan bahawa pengajaran dan pembelajaran menggunakan koswer pembundaran dapat membantu para pelajar menguasai konsep matematik yang diajar. Cara atau kaedah yang pelbagai dapat menarik minat dan perhatian para pelajar dalam proses pengajaran dan pembelajaran. Hasil daripada ujian pra dan ujian pos juga menunjukkan ada peningkatan dari purata peratusan responden. Apabila dilihat dengan teliti lagi , walaupun ada responden yang menunjukkan tiada peningkatan markah tetapi ia adalah sedikit sahaja. Apa yang dapat disimpulkan ialah daripada hasil dapatan kajian, penggunaan koswer dalam pengajaran dan pembelajaran matematik dapat menarik minat pelajar dan dapat membantu pelajar memahami konsep pembundaran. Daripada dapatan ini juga menunjukkan bahawa hampir semua soalan berkaitan minat dan sikap responden terhadap pengajaran dan pembelajaran menggunakan koswer pembundaran dan mengenai isi kandungan koswer tersebut, jawapan lebih menjurus kepada menyokong penggunaan koswer dalam pengajaran dan pembelajaran matematik. 5.3.1 Perbincangan tentang analisa purata markah ujian pra dan ujian pos. Puarata peratusan ujian pra ialah 47.47% , manakala ujian pos pula ialah 52.93%. Ini menunjukkan bahawa terdapat peningkatan dalam purata peratusan yang diperoleh iaitu 5.46%. Ini secara langsung membuktikan bahawa penggunaan koswer dalam proses pengajaran dan pembelajaran dapat meningkatkan prestasi responden . 5.3.2 Perbincangan perbandingan analisa ujian pra dan ujian pos mengikut jantina. Kelas tingkatan 1 Inovatif mempunyai 16 orang pelajar lelaki atau pun 53.3% daripada pelajar tersebut dan hanya 14 orang pelajar perempuan atau 46.7% daripada pelajar kelas tersebut. 33
Merujuk kepada analisa purata markah ujian pra dan ujian pos mengikut jantina mendapati bahawa purata markah ujian pra responden lelaki ialah 41.25% dan markah ujian pos pula ialah 46.5%. Didapati ada peningkatan prestasi responden lelaki setelah mengikuti proses pengajaran dan pemelajaran dengan menggunakan koswer ialah peningkatan sebanyak 5.25%. Manakala bagi responden perempuan purata markah ujian pra ialah 54.57% dan purata markah ujian pos ialah 60.29%. Terdapat peningkatan purata markah responden perempuan sebanyak 5.72%. dibandingkan perbezaan peningkatan responden lelaki dan perempuan dalam ujian yang dijalankan iaitu 5.25% bagi pelajar lelaki dan 5.72% bagi pelajar perempuan. Perbezaan peningkatan purata markah mengikut jantina hanyalah 0.47%. Maka ini menunjukkan bahawa jantina tidak mempengaruhi atau memberi apa-apa kesan terhadap kajian ini. 5.3.4 Perbincangan tentang analisa soal selidik. Soal selidik yang digunakan dibahagikan kepada tiga bahagian. Berdasarkan analisa soal selidik Bahagian B, 38.8% sangat bersetuju dan 50% responden setuju terhadap kenyataan yang dinyatakan dalam borang soal selidik yang diberikan kepada responden. Pada keseluruhannya 9.4% responden tidak setuju dan 1.7% responden sangat tidak setuju dengan kenyataan yang dinyatakan dalan borang soal selidik. Iini bermakna ada responden yang tidak setuju dengan kenyataan yang menyatakan bahawa koswer yang digunakan mempunyai maklumat yang tepat dengan objektif pengajaran, boleh difahami oleh semua pelajar, aktivitinya sesuai dengan tahap pelajar dan mempunyai latihan yang mencukupi untuk mengukur tahap kefahamam pelajar serta latihannya dapat dijadikan pengukuhan. Di sini boleh dirumuskan bahawa ada responden yang belum dapat menguasai kemahiran pembundaran melalui penggunaan koswer pembundaran dan penggunaan bahasa inggeris juga merupakan masalah bagi pelajar . Memandangkan kelas yang dipilih oleh pengkaji merupakan kelas yang lemah dan tahap penguasaan Bahasa Inggeris para pelajar berada ditahap yang rendah maka tidak hairanlah ada responden yang beranggapan sedemikian. Tetapi pada keseluruhannya responden berpuas hati dengan kaedah berasaskan koswer atau komputer ini. Kaedah ini juga mampu menarik minat para responden dalam mata pelajaran matematik. Maka ia bolehlah dikatakan berjaya menambat hati para responden. Jika 34
Analisa soal selidik Bahagian C iaitu tentang penilaian para pelajar terhadap penggunaan koswer dalam pengajaran dan pembelajaran matematik dapat menarik minat pelajar belajar. Pengkaji mendapati bahawa 52% sangat setuju dan 45.3% setuju bahawa penggunaan koswer dalam pengajaran dan pembelajaran dapat menarik minat pelajar belajar serta pelajar merasa seronok belajar dengan menggunakan koswer. Walau bagaimanapu terdapat 2.7% responden tidak bersetuju. Ini bermakna 97.3% daripada responden bersetuju bahawa penggunaan koswer dalam pengajaran dan pembelajaran dapat menarik minat pelajar untuk belajar. Minat sesorang pelajar terhadap sesuatu sesi pelajaran berhubungkait dengan sikap atau pandangan pelajar tersebut terhadap bahan pengajaran yang digunakan. Namum demikian , pengkaji berpendapat bahawa penggunaan koswer dalam proses pengajaran dan pembelajaran dapat menarik minat para pelajar terhadap sesuatu pelajaran itu. Aktiviti yang dirancang semasa melaksanakan proses pengajaran dan pembelajaran dengan menggunakan koswer amatlah penting agar ia dapat dilaksanakan dengan lancar dan bermakna. Interaksi dua hala diantara guru dan pelajar haruslah wujud untuk memastikan sesi pengajaran dan pembelajaran menggunakan koswer adalah menyeronokkan dan bukannya membosankan. 5.3 Kesimpulan Keatas Dapatan Kajian Hasil dari soalan ujian pra dan pos menunjukkan terdapat peningkatan dari segi pencapaian keputusan responden terhadap tajuk Pembundaran Nombor. Ini bermakna kaedah penggunaan koswer ini berkesan dalam mempegaruhi responden untuk belajar matematik. Jadi ini menunjukkan hasilan yang diperolehi adalah bersesuaian dengan kajian yang dikaji oleh pengkaji terdahulu. 5.4 Implikasi Keatas Dapatan Kajian Dapatan dari kajian ini sesungguhnya memberikan satu keputusan yang memberangsangkan. Meskipun keputusan tidak mencapai 100%, namun ia telah membuktikan bahawa pengajaran 35
dan pembelajaran dengan menggunakan koswer ini amat sesuai untuk dilaksanakan bagi meningkatkan pencapaian keputusan responden. Bagi pihak Kementerian Pelajaran Malaysia seharusnya menitik beratkan untuk membina lebih banyak koswer yang sesuai bagi mata pelajaran matematik . Di harap pada masa hadapan lebih banyak koswer akan dibina untuk pelajar belajar di rumah. Bagi menghasilkan koswer yang sesuai ini, perbincangan seharusnya melibatkan guru-guru yang pakar dalam bidang matematik dan juga melibatkan guru-guru yang mengajar matematik sekolah menengah. Perbincangan ini seharusnya mengambil kira faktor pelajar di bandar dan di luar bandar , tahap pelajar serta faktor celik IT bagi setiap pelajar. Latihan yang lebih banyak diperlukan untuk mengukuhkan kefahaman pelajar dan latihan berdasarkan laman web juga boleh dimasukkan agar pelajar juga boleh berinteraksi melalui internet. Tajuk-tajuk yang dimuatkan ke dalam sesuatu koswer mestilah menepati sukatan pelajaran matematik dan selaras dengan objektif pengajaran. Bagi pihak guru, mereka perlu peka kepada perubahan era maklumat. Para guru perlu melihat perubahan minat pelajar kepada komputer dan internet. Guru perlu bersedia untuk menggunakan koswer dalam pengajaran dan pembelajaran mereka. Sebagai seorang guru yang inovatif , maka adalah perlu sentiasa menggunakan kaedah yang pelbagai dalam pengajaran dan pembelajaran dalam bilik darjah dan peka serta prihatin terhadap keperluan para pelajarnya. Agar proses pengajaran dan pembelajaran dapat dilaksanakan dalam suasana yang menyeronokan dan bukannya membosankan. Bagi pihak ibu bapa, mereka perlulah mengikut perubahan dimana dunia sekarang ini perlu kepada komputer dan internet. Walau bagaimana pun ibu bapa juga perlu mempunyai kemahiran dalam mengendalikan komputer dan internet. Oleh itu pihak ibu bapa perlu menyahut seruan kerajaan supaya masyarakat Malaysia celik IT. Para ibubapa juga ditegar agar dapat sentiasa menyelia kerja harian anak-anak mereka . Sokongan daripada ibubapa untuk menggalakkan para pelajar belajar menggunakan koswer atau komputer amatlah diperlukan. Bagi pihak pelajar pula mereka perlu mendisipilinkan diri mereka dalam pembelajaran menggunakan komputer dan berani untuk menggunakan komputer dalam pembelajaran mereka. Dengan ini pelajar akan lebih berpengetahuan untuk meneroka ilmu yang ada dalam 36
dunia teknologi ini. Sikap yang positif terhadap pengguaan koswer dan komputer perlulah dipupuk agar ia seiring dengan keperluan masa kini. Para pelajar juga diminta agar tidak menyalahguna komputer dalam kehidupan harian mereka serta tidak menghampakan harapan ibubapa, masyarakat dan bangsa. 5.6 Cadangan Untuk Kajian Masa Depan Banyak kajian telah dijalankan tentang keberkesanan pengajaran dan pembelajaran menggunakan koswer atau komputer . Bagi mendapatkan keputusan kajian yang lebih tepat, kajian ini perlu dilakukan terhadap sekurang-kurang lima buah sekolah bagi satu kawasan dan kajian juga perlu meliputi seluruh Negara. Dengan itu kajian ini akan mendapat keputusan yang 100% tepat. Kajian masa hadapan juga boleh dijalankan untuk melihat peningkatan dalam keputusan matematik bagi tajuk-tajuk lain seperti tajuk punca kuasa dua, ungkapan aljebra, persamaan linear dan sebagainya. Kajian juga boleh dijalankan untuk mata pelajaran lain. Kaedah penggunaan koswer dapat menarik minat pelajar dan secara langsung dapat meningkatkan prestasi pelajar dalam matematik. Kajian masa hadapan juga boleh dijalankan untuk melihat perbandingan antara kaedah pengajaran dengan menggunakan koswer dimana koswer tersebut adalah dicipta sendiri oleh guru yang mengajar bagi tajuk-tajuk tertentu yang difikirkan dapat dijadikan sebagai bahan sokongan dalam proses pengajaran dan pemebelajaran dalam bilik darjah. Sebelum guru membina sendiri koswer tersebut ia perlulah melihat tahap dan keperluan pelajarnya. Pengkaji mencadangkan agar isi kandungan koswer mestilah selaras dengan objektif pengajaran , mengikut tahap kebolehan pelajar , mempunyai aktiviti pengukuhan dan pemulihan serta permainan matematik yang selaras dengan dengan tajuk. 37
Ringkasan Hasil kajian menunjukkan bahawa kaedah pengajaran dan pembelajaran dengan menggunakan koswer yang dijalankan berjaya menarik minat pelajar dan meningkatkan prestasi matematik di kalangan pelajar. Kajian ini juga merumuskan bahawa apabila kaedah yang digunakan sesuai dengan keadaan semasa maka akan wujudnya minat yang tinggi dikalangan pelajar. Apa yang paling penting adalah para guru, ibubapa dan pelajar haruslah bekerjasama dalam menjayakan misi kerajaan yang meminta rakyatnya celik IT . Koswer yang sedia ada sekarang ini mampu menarik minat pelajar dan jika ia ditambahbaikkan lagi sememangnya lebih memberikan kesan yang memuaskan. 38
RUJUKAN Al Ghamdi, Y. A. S. (1987). The effectiveness of using microcomputers in learning algebraic precedence conventions. Doctoral Dissertation, Florida State University. Aplikasi Teknologi Komputer Dalam Pendidikan Matematik Abad Ke 21. Diperoleh 20hb Jun 2006 daripada Azhar Haji Ahmad (1998). Penggunaan Komputer di Kalangan Guru-guru Sekolah Menengah di Bandaraya Kuching Utara. Universiti Malaysia Sarawak : Tesis Sarjana. Boaler, J. (1998). Open and Close Mathematics: Student experiences and understanding. Journal of Research on Mathematics Education. 29(1): 41-62. Chau, Patrick Y.K. (2001). Inffluence of computer, attitude and self-efficacy on IT usage behavior. Journal of End User Computing. 13(1):26-33. Clement, M. A. & Marina, B. (1990). Understanding the problem: A prerequisite to problem solving in Mathematics. Journal of Science and Mathematics Education in S.E Asia: SEAMO RESCAM Vol. XIII, No. 1: 19-38. Cockroft, W. H. (1986). Mathematics Counts. London: HMSO Colley, Ann dan Comder, Chris (2003). Age and gender differences in computer use and attitudes among seconday school students : what has changed ? Educational Research. 45(2): 155-165. 39
Dr. Wan Azlina Binti Wan Mahamad, persepsi pelajar luar bandar terhadap penggunaan komputer dalam proses, pengajaran dan pembelajaran . Dipetik dari Portal Utusan. diperoleh 24.02.2007 E-pembelajaran Interaktif. Diperoleh 20hb Jun 2006 daripada Erickson, D. K. (1999). A problem-based approach to mathematics instruction. Mathematics Teacher. 92(6): 516-512. Funkhouser, C. (1993). The influence of problem solving software in students' attitudes about mathematics. Journal of Research on Computing I Education, 25(3): 339-346. Harkin, J. B. & rising, G. R. (1994). Some psychological and pedagogical aspects of mathematics symbolism. Educational Studies in Mathematics, Vol. 5: 255-260. Henderson, R. W. & Landesman, E. M. (1992). The integrative videodisk system in the zone of proximal development: Academic motivation and learning out comes in pre-calculus. Journal of Educational Computing Research, 21(3): 33-34. Howard F. Fehr & Jo McKeeby Phillips (1977). Teaching Modern Mathematics in the Elementary School. Admission Wesley Publishing Co. Inoue, Yukiko. (1999-2000). The University students' preference for learning by Computer Assisted Instruction. Journal of Educational Computing Reaserch, Vol.28 (3). Pg. 277-285. Ismail Zain ( 2002 ). Aplikasi Multimedia Dalam Pengajaran. Kuala Lumpur: Utusan Publication. Pengajaran Berbantukan Komputer. Diperoleh 21hb Jun 2006 daripada Khalid Johari (2003). Penyelidikan dan Pendidikan : Konsep dan Prosedur . Selangor: Prentice Hall. 40
Krejcie , R.V. dan Morgan , D.W. (1970). Determining sample Size for Reseach Activities. Educational and Psychological Measurement . 30:607-610. Liew, Kim Fook (1995). Persepsi dan sikap pelajar terhadap penggunaan computer. Universiti Teknologi Malaysia: Tesis Sarjana Sains ( Teknologi Pendidikan ). Livingood, J. (1995). Revenge of the introverts. Computer-Mediated Communication Magazine, April. Mak Soon Sang (1993). Pengajian Matematik untuk Kursus Perguruan. Kuala Lumpur: Kumpulan Budiman. Marinah Awang dan Ramlee Ismail (2003). WebCT Sebagai Media Pembelajaran : Kajian Kes Pelajar. Prosiding Konvensyen Teknologi Pendidikan ke-16: ICT dalam Pendidikan dan Latihan: trend dan Isu. 13-16 Julai 2003. Melaka. 395-402. Pengajaran Berbantukan Komputer. Diperoleh 21hb Jun 2006 daripada Miller, H.W. (1991). Information Technology: Creation or Evolution ? Journal of Systems Management. 42(4) : 23-27 Mohamad Najib Abdul Ghafar (1999). Penyelidikan Pendidikan , Skundai : Penerbit UTM. Resnick, L. B. & Ford, W. W. (1981). The Psychology of Athematics of Instruction. New Jersay: Lawrence Erlbaum Ass. Inc. Publisher. Rio Sumarni Sharifuddin (1997). Pengajaran dan Pembelajaran sains berbantukan komputer. Jurnal Pendidikan UTM. Jilid 3. Bil 1. April 1995: hal 1-5. Robert Heinich (1988). The use of Computers in Education: A Response to Streibel. ECTJ, Vol. 36. 41
Sakaran, U. (2003). Reseach Methods for Business : A Skill Building Approach. Edisi ke-4. US : John Wiley & Sons. Schoenfeld, A. H. (1995). Mathematical Problem Solving. New York: Academic Press Smith, S.B. ,Smith, S.J. dan Boone, R.(2000). Increasing access to teacher preparation : The effectiveness of tradisional instructional methods in an online learning Environment. Journal of Special Education Technology. 15(2): 37-46. Tengku Zawawi Bin Tengku Zainal, komputer dalam pendidikan , dipetik daripada Portal Utusan - semasa. - 23k diperoleh 24.02.2007 Ting, Kai Chu (1998). Attitudes of Teachers towards Information Technology in Education in Miri. Universiti Malaysia Sarawak: Tesis Sarjana Sains. Toh Seong Chong (1994). Jaringan Pendidikan. Proceedings of the National Symposium on Educational Computing. USM: MCCE Usip, E.E. & Bee, R.H. (1998). A Discriminant Analysis of Students' Perceptions of Web-Based Learning. Social Science Computer Review 16 (A1): 16-29. Abstract Eric: EJ559768 Yoong Kai Seng (2004). Kamus Komputer : Kamus Untuk Zaman Maklumat. Selangor: Minerva Publications Sdn. Bhd. Yusup Hashim ( 1997 ). Media Pengajaran Untuk Pendidikan Dan Latihan. Kuala Lumpur: Fajar Bakti. Yusup Hashim ( 1998 ). Teknologi Pengajaran. Shah Alam: Fajar Bakti. Aplikasi Multimedia Dalam Pendidikan. Diperoleh pada 19hb Jun 2006 daripada 42
LAMPIRAN 1. Borang soal selidik ini dibuat untuk mengumpul data mengenai pandangan dan pendapat anda terhadap penggunaan koswer sebagai bahan bantu mengajar dalam pembelajaran Matematik bagi Topik Nombor- Pembundaran. Segala maklumat yang anda berikan akan dirahsiahkan dan hanya untuk penyelidikan sahaja. Bahagian A. Tandakan ( ) pada petak yang berkenaan. 1. Tingkatan : 2 3 4 5 1
2. Jantina :
Lelaki Perempuan
3 Umur :
13 14
15 16
4. Bangsa :
Melayu Cina
India Kadazan
17 Bajau
Bahagian B Arahan : Sejauh manakah anda bersetuju dengan pernyataan di bawah mengenai isi kandungan koswer yang digunakan dalam topik ini. Sila bulatkan skor yang disediakan pada setiap soalan yang diberi. Sangat Setuju Tidak Sangat Tidak Bil Pernyataan Setuju Setuju Setuju 4 3 2 1 5 Sesuai dengan objektif 6 Boleh menjelaskan konsep dengan baik. 7 Maklumat yang disediakan tepat dan releven . 8 Mempunyai latihan yang mencukupi untuk mengetahui tahap kefahaman pelajar 9 Latihan yang diberi dapat dijadikan sebagai pengukuhan kepada pelajar 10 Aktiviti sesuai dengan tahap pelajar. Jumlah : 44
Bahagian C. Arahan : Sejauh manakah anda bersetuju dengan pernyataan di bawah mengenai perasaan anda selepas mengikuti proses pengajaran dan pembelajaran berdasarkan koswer . Sila bulatkan skor yang disediakan pada setiap soalan yang diberi. Bil Pernyataan Sangat Setuju Setuju Tidak Setuju Sangat Tidak Setuju 4 3 2 1 11 Dapat menarik minat saya belajar matematik. 12 Saya dapat menumpukan sepenuh perhatian semasa pembelajaran menggunakan koswer. 13 Penggunaan koswer dalam pengajaran dan pembelajaran dapat membantu saya meningkatkan kefahaman tentang topik pembundaran. 14 Pengajaran dan pembelajaran menggunakan koswer / komputer dapat menggalakkan interaksi antara guru dan pelajar. 15 Saya seronok belajar menggunakan koswer. Jumlah : 45
LAMPIRAN 2. Pre / Pos Test Name : ______________________________ Class : 1 ___________ a) Round off the following numbers to the nearest value in the bracket : 1) 38 002 ( ten ) = __________________ 2) 38 002 ( hundred ) = __________________ 3) 38 002 ( thousand ) = __________________ 4) 65 147 ( hundred ) = __________________ 5) 65 147 ( thousand ) = __________________ 6) 145 468 ( ten ) = __________________ 7) 145 468 ( hundred ) = __________________ 8) 145 468 ( thousand ) = __________________ 9) 145 468 ( ten thousand ) = __________________ 10) 8 602 ( ten ) = __________________ 11) 8 602 ( hundred ) = __________________ 12) 17 560 ( ten ) = __________________ 13) 17 560 ( hundred ) = __________________ 14) 17 560 ( thousand ) = __________________ 15) 23 642 ( ten ) = __________________ 16) 23 642 ( hundred ) = __________________ 17) 300 678 ( hundred ) = __________________ 18) 300 678 ( thousand ) = ___________________ 19) 406 812 ( ten ) = ___________________ 20) 406 812 ( thousand ) = ___________________ 21) 406 812 ( ten thousand ) = ___________________ 22) 542 091 ( ten ) = ___________________ 23) 542 091 ( ten thousand ) = ____________________ 24) 680 151 ( ten ) = ____________________ 25) 680 151 ( ten thousand ) = ____________________ 46
LAMPIRAN 3.
LAMPIRAN 4.
LAMPIRAN 5.
LAMPIRAN 6 50
LAMPIRAN 7 51
LAMPIRAN 8 52
LAMPIRAN 9 53
LAMPIRAN 10 54
LAMPIRAN 11 55
LAMPIRAN 12 56
LAMPIRAN 13 57